open-index/open-wikipedia-markdown huggingface dataset:
Frederick Forsyth

**Frederick McCarthy Forsyth** CBE (25. august 1938 – 9. juuni 2025) oli inglise kirjanik, ajakirjanik ja spioon. Ta on tuntud põnevusteoste "Šaakali päev", "Odessa toimik", "Nelja protokoll", "Sõjakoerad", "Ikoon", "Jumala rusikas", "Afgaan" järgi. 

Tema raamatuid on müüdud üle 70 miljoni eksemplari ja neid on tõlgitud enam kui 30 keelde. Mitmetest tema teostest on tehtud ka filme, kuulsaim neist on 1973. aastal esilinastunud "The Day of the Jackal" ("Šaakali päev") Edward Foxiga peaosas.

## Viited

## Välislingid
* Ametlik koduleht
* Frederick Forsyth IMDb-s
* "Kirjanik Frederick Forsyth osutus spiooniks". 2. september 2015. Õhtuleht
* Peeter Olesk (16. mai 2008). "Romaaniülikool: Frederick Forsyth “Šaakali päev”. Eesti Päevaleht
Alexandra Film

OÜ **Alexandra Film** on Eesti filmistuudio. Ettevõtte asutas 2006. aastal filmiprodutsent Marianne Ostrat, et toota dokumentaal- ja mängufilme.

## Filme
*2010 "Normaalne inimene", dokumentaalfilm (OÜ oli üks tootjatest)
*2017 “Keti lõpp”, mängufilm 
*2017 "Heleni sünnipäev", lühimängufilm
*2017 "Alberti leiutamine", dokumentaalfilm
*2019 “Uued algused”, lühimängufilm
*2021 “Öölapsed”, mängufilm 
*2022 “Teekond emaga”, mängufilm 
*2023 "Savvusanna sõsarad", dokumentaalfilm
*2024 “Ääremängijad”, lühimängufilm 
*2025 “Veepidu”, mängufilm 

## Viited

## Välislingid
*
Ülemaailmne Harrastusteatrite Liit

**Ülemaailmne Harrastusteatrite Liit** (rahvusvahelise nimega *Association Internationale du Theatre Amateur*, lühend **AITA**) on maailma harrastusteatreid ühendav katusorganisatsioon.

AITA loodi 1952. AITAsse kuulub rohkem kui 80 rahvuslikku keskust (sh Eesti Harrastusteatrite Liit) ja rohkem kui 100 000 harrastusteatrit üle maailma.

## Viited

## Välislingid
*Organisatsioonist Eesti Teatri Agentuuri andmebaasis
Rahvusvaheline Teatriuurijate Föderatsioon

**Rahvusvaheline Teatriuurijate Föderatsioon** (rahvusvahelise nimega *The International Federation for Theatre Research*, lühend IFTR) on teatriteadusega tegelevaid teatriuurijaid ühendav rahvusvaheline organisatsioon.

IFTR korraldab igal aastal rahvusvahelist konverentsi ja iga nelja aasta tagant maailma kongressi.

IFTR kontaktisik Eestis on Anneli Saro.

## Viited

## Välislingid
*Organisatsioonist Eesti Teatri Agentuuri andmebaasis
Hiidvöölane

**Hiidvöölane** (*Priodontes maximus*) on vöölaste sugukonda kuuluv imetaja. Ta on oma sugukonna suurim esindaja. Ta on looduskaitse all.

## Välimus
Tüvepikkus on 90–100 cm, sabapikkus 50 cm ja mass ligi 50 kg (kuni 55 kg).

## Levik
Levila asub Lõuna-Ameerika idaosas, ulatudes Guyanast Kesk-Argentinani (Buenos Aires).

## Elupaik
Elab metsades ja põõsastutes, harvem avamaastikul. Inimasustusega alasid väldib ja kui ilmubki asulate lähedusse, siis püüavad farmerid teda hävitada, sest toiduotsinguil tuhnib ta põllud üles. Pealegi tuhnib ta väga jõuliselt: tihti torkavad silma metsaservad, lagendikud või salud, mille hiidvöölane on sügavalt risti-rästi läbi tuhninud. Tema urg on nii laia avaga, et sellest võib isegi inimene sisse roomata. Hiidvöölast on raske märgata, sest ta lahkub urust vaid öösel.

## Toitumine
Tagajalgadele tõusnult ja sabale toetudes purustab hiidvöölane oma võimsate teravate küünistega termiidipesi. Murdnud lahti pesa seinad, tõmbab ta pika ja kleepuva keelega putukad välja.

## Vaenlased
Hiidvöölase liha tarvitatakse vähe, kuid sabast valmistavad pärismaalased ruuporeid. Hiidvöölast hävitatakse kui põlde ja karjamaid ülestuhnivat kahjurit, sellepärast on ta mitmel pool haruldaseks jäänud ning kuulub kaitse alla kui unikaalne gigant vöölaste seas.

## Viited
Villem Tamm (mõisavalitseja, 1836–1915)

**Villem Tamm** (1836–1915; hüüdnimega **Ilus Villem**) oli enim Johann Köleri modellina tuntud Vaemla mõisavalitseja.

Lapsena töötas ta Vaemla mõisas Hiiumaal karjapoisina, noormehena sai kutsariks, mil juhtus teda nägema Vaemla mõisas külas käinud kunstnik Johann Köler. Kunstnik tegi kutsarist mitu etüüdi ja skitsi, üks neist portree "Hiiu talumees kirvega."

Villem Tamm on maetud Kassari kabeliaeda koos oma naise Anni ja tütre Helenega.

## Johann Köleri fresko

Aastal 1879 alustas Johann Köler tööd Tallinna Kaarli kiriku freskoga "Tulge minu juurde kõik, kes teie vaevatud ja koormatud olete, mina tahan teile hingamist saata". Ta valis Jeesus Kristuse prototüübiks Ilusa Villemi, kasutades Vaemlas külaskäigul tehtud töid.

Villem Tamm kuulis alles hiljem, vanana, et tema nägu on Kaarli kiriku freskol ning külastas ka kirikut. Villem Tamme hauakivi on Kaarli koguduse pandud.

### Jaan Krossi "Kolmandad mäed"
Oma raamatus "Kolmandad mäed" on Jaan Kross võtnud teose aluseks fresko loomisprotsessi ning kirjeldanud kunstniku siseheitlust, kui ta teada saab, et Jeesus Kristuse prototüübiks valitud Ilus Villem on tegelikult õel ja kuri inimene.

## Kassari maasild
Villem Tamm oli mõisnikule lisaks oma otsestele tööülesannetele abiks ka kaartide joonistamisel. Tema nõul lasi mõisnik ehitada 1,5 km pikkuse maasilla, mis ühendab Kassarit Hiiumaaga.

## Kordonimaja Kassaris
Ka kordonimajana tuntud kultuurimälestise Aino Kallase suvemaja lasi Villem Tamm ehitada. Enne kirjanik Aino Kallasele ja rahvaluuleteadlase ning diplomaadi Oskar Kallase perele üürimist suvitas seal mitmeid kultuuritegelasi: luuletaja Marie Under, kunstnikest vennad Paul Raud ja Kristjan Raud. Pärast Kallaseid on majas suvitanud vennad luuletaja Ott Arder ja muusik Jaan Arder oma peredega.

## Viited
Terry Eagleton

**Terence Francis** **Eagleton** (sündinud 22. veebruaril 1943) on briti kirjandusteadlane, kriitik ja avalik intellektuaal. 

Ta on avaldanud üle 40 raamatu, millest tuntuim on oma ilmumisaja kirjandusteoreetilisi seisukohti sünteesiv "Literary Theory: An Introduction" (1983). Ta on ühtlasi tuntud postmodernismi kriitik, lahates selle vastuolusid näiteks raamatus "The Illusions of Postmodernism" (1996). 2000. aastate keskpaigast on ta silma paistnud eelkõige Richard Dawkinsi ja Christopher Hitchensi esindatud "uue ateismi" hääleka kriitikuna.
ITI

**ITI** või **Iti** võib tähendada järgmist:
*Rahvusvaheline Teatriinstituut (inglise *International Theatre Institute*)
*Iti on tegelane ""Nukitsamehest"
*Iti (eesnimi), naisenimi
*...
ITI Eesti Keskus

**ITI Eesti Keskus** on Rahvusvahelise Teatriinstituudi (ITI) kohalik, Eestis tegutsev üksus.

Keskus loodi 1992. 2000. aastatel keskuse tegevus soikus. 2010 loodi keskus uuesti. Keskuse juht on Anu Lamp.

## Viited
Teater kohvris

**Teater kohvris** on Eestis toimuv rahvusvaheline nukuteatrite festival, mida aastast 1997 korraldab Viljandi Nukuteater. Festivali raames näidatakse nukuteatrit eri Eesti linnades, toimuvad teemakohalised õpitoad, arutelud ja nukuetenduste laat Viljandis Arkaadia aias.

## Viited

## Välislingid
*Festivalist Eesti Teatri Agentuuri andmebaasis
D3.js

**D3.js** (või lihtsalt **D3** ehk **Data-Driven Documents** 'andmepõhised dokumendid') on Javascripti teek andmete visualiseerimiseks veebilehitsejas. Teek kasutab SVG, HTML5 ja CSS standardeid, et luua veebilehitsejate tehnoloogiaga ühilduvaid dünaamilisi ja interaktiivseid visualiseeringuid. Teek põhineb varasemal Protovis projektil. Erinevalt paljudest teistest andmete visualiseerimise teekidest pakub D3.js võimalikult suurt kontrolli lõpptulemuse üle. Teegi arendamisest anti teada 2011. aastal, versioon 2.0.0 ilmus augustis 2011.

D3.js teeki kasutavad sajad tuhanded veebilehed.

## Viited

## Välislingid
* Ametlik koduleht
* D3.js galerii
* Blocksplorer, visualiseerimisnäidete otsingumootor
UNIMA Eesti Keskus

**UNIMA Eesti Keskus** on Rahvusvahelise Nukuteatrite Liidu (UNIMA) kohalik, Eestis tegutsev üksus.

Keskus asutati 1999. Keskuse liikmed on Eesti nukuteatrid ja nukukunstiga seotud inimesed. 

Keskuse eestvõttel on toimunud mitmed festivalid ja seminarid, näiteks Tallinn Treff Festival, festival "Teater Kohvris" ja festival "Suur sirmik".

## Keskuse presidendid
*1999–2003 Harry Gustavson
*2003–2007 Andres Dvinjaninov
*2007–2009 Rosita Raud
*2009–2011 Meelis Pai
*Vilma Ilves
*2016–2018 Mihkel Tikerpalu
*2018– Riina Buldas

## Viited

## Välislingid
*Organisatsioonist Eesti Teatri Agentuuri andmebaasis
*UNIMA Eesti Keskuse veebileht
Andmete visualiseerimine

**Andmete visualiseerimine** on infoühiskonna kommunikatsioonipraktikate komponent, mis keskendub statistiliste või muude lähteandmete arusaadavaks tegemisele nende oluliste aspektide visuaalse kujutamise abil nägemistaju iseomast võimekust ära kasutades. Andmete algsest vormist erineva kujutamise eesmärk on enamasti lihtsustamine ning andmetes peituvate tähendusrikaste seoste leidmine või vahendamine avalikkusele.

Kuigi andmeanalüüs on enamasti seotud statistikaga ning andmete visualiseerimisel kasutatakse harjumuspäraseid diagramme, graafikuid, skeeme, kaarte, tabeleid, on visualiseeringu lugemine siiski tõlgenduslik ning seega on andmete visualiseerimises oluline kunstiline komponent. Andmete visualiseerimise jaoks oluliste uurimisvaldkondadena nimetatakse statistikat ja arvutiteadust, psühholoogiat ja semiootikat ning graafilist ning multimeediadisaini.

Lisaks visualiseerimisele andmeid ka helindatakse, muudetakse kombatavaks jne.

## Vaata ka
*Andmeteadus
*Bioloogiliste andmete visualiseerimine
*Infograafika

## Viited

## Välislingid
*"Vaata ka" – valik Vikipeedia projektide andmekogude visualiseeringuid
Elliott Porter

**Elliott Owen George Porter** (sünninimi **Elliott Owen George Kuum;** sündinud 31. detsembril 1991 Leicestershire, Inglismaa) on Briti jalgrattur.

Ta võistleb alates 2013. aastast elukutselisena.

### Meeskonnad
*2017 Neon Velo (Suurbritannia) 
*2016 Neon Velo (Suurbritannia) 
*2015 3M (Belgia) 
*2014 Rapha Condor JLT (Suurbritannia) 
*2013 Rapha Condor JLT (Suurbritannia) 

### Saavutusi
*2017
**Irish RAS üldarvestuse 13. koht
**Tour of Reservoir 10. koht

## Isiklikku
Tema isa oli eestlasest Norra jalgrattur Jaanus Kuum ja ema on endine Briti jalgrattur, kahekordne olümpiavõistleja Maria Blower.

## Viited

## Välislingid
*Kadi Parts. "Esimese eestlasena Touri läbinud Jaanus Kuuma poeg jätkab isa jälgedes". Postimees, 25. august 2013
*Kaspar Koort. "Isa jälgedes: esimese eestlasena Touri läbinud Jaanus Kuuma poeg üritab läbilööki profileeris". Õhtuleht, 25. august 2013
*Cycling Archives. Inglise keeles
*ProCyclingStats. Inglise keeles
Semantiline võrk

**Semantiline võrk** on teadmuse esitus, mis väljendab mõistetevahelisi seoseid. Mõisted on võrgus esitatud sõlmede ehk tippudena, mida ühendavad sidemed, mis võivad graafidena olla suunatud või suunamata. Sidemed võrgus moodustavad silmuseid, mida saab kirjeldada graafiteooria vahenditega.

Semantilisi võrke väljendavad tüüpiliselt semantilised kolmikud.

## Vaata ka
*Ontoloogia
*Teadmusgraaf
Ülemontoloogia

**Ülemontoloogia** on infoteaduses selline ontoloogia, mis koosneb üldistest mõistetest, mis on ühised paljudele kitsama valdkonna ontoloogiatele. Ülemontoloogia eesmärk on pakkuda süsteemi madalama taseme ontoloogiate ühildamiseks ning ülemontoloogia on madalama taseme ontoloogiate jaoks lähtepunkt määratluste sedastamiseks.

Ontoloogiate kontseptualiseerimisel võib liikuda alt üles, ülalt alla kui ka asuda liikuma keskelt mõlemas suunas. Viimasel juhul on võimalik alamtaseme ja ülemtaseme ontoloogiaid paralleelselt. Kuna suuremate ja tegelikkusega haakivate ontoloogiate puhul on ontoloogia loomine keeruline ja sammsammuline protsess, siis lähtutakse tänapäeva ontoloogiadisainis enamasti modulaarse disaini põhimõttest.

## Vaata ka
*Semantiline ühilduvus

## Viited
Welkom

**Welkom** on linn Lõuna-Aafrika Vabariigis Free State'i provintsis, Lejweleputswa ringkonna ja Matjhabengi valla halduskeskus.

Welkom on asutatud 1947. aastal, linnaõigused sai 1968. aastal.

Lõuna-Aafrika Vabariigi 2011. aasta rahvaloenduse andmetel oli Welkomi elanikest mustanahalisi aafriklasi 84,9%, valgeid 10,8%, värvilisi 3,7%, India või Aasia päritolu inimesi 0,4% ja teisi 0,2%. Sotho keelt pidas emakeeleks 58,3% inimesi, afrikaani keelt 14,6%, koosa keelt 13,6%, inglise keelt 5,0% ja teisi keeli 8,5%.

## Viited
La forza

**"La forza"** (eesti keeles 'jõud') on itaaliakeelne laul, millega ooperilaulja Elina Netšajeva võitis lauluvõistluse "Eesti laul 2018". Laul esindas Eestit 12. mail 2018 Lissabonis toimunud Eurovisiooni lauluvõistlusel, kus tuli 8. kohale.

Laulu muusika autorid on Mihkel Mattisen ja Timo Vendt ning sõnade autorid Elina Netšajeva ja Ksenia Kutšukova. Laulu lavaesituses osales lavataguse vokaaliga ka Timo Vendt (5 nooti üleminekul lõpurefräänile).

Laulu demoversiooni kirjutas Timo Vendt ning selle peale lõi Mihkel Mattisen laulu viisi spetsiaalselt Elinale, arvestades tema hääle ulatust ja iseärasusi. Eesti Laulu produtsent Mart Normet palus autoritel konkursile saadetud laulu produktsiooni muuta, kuna instrumentaal lämmatab laulja vokaali. Mattisen ütleb lõpptulemuse kohta: "Ma pole vist ühegi teise looga nii palju pühendunult vaeva näinud."

## Viited
Ventura

**Ventura** on mitme linna ja koha nimi:
***[[Ventura (Iowa)|Ventura]]**, linn Ameerika Ühendriikide Iowa osariigis.
***[[Ventura (California)|Ventura]]**, linn Ameerika Ühendriikide California osariigis.
***[[Ventura maakond]]**, maakond Ameerika Ühendriikide California osariigis.

***[[Ventura (laev)|Ventura]]**, kruiisilaev
Vrevski

**Vrevski** (vene keeles *Вревский*) oli vene aadlisuguvõsa, Kurakini suguvõsa kõrvalliin. 

## Ajalugu
Vrevskid olid Venemaa viitsekantsleri vürst Aleksandr Borissovitš Kurakini (1752−1818) abieluvälised järeltulijad. Suguvõsa sai oma nime Pihkva kubermangus asunud Vrevi küla järgi. 1808. aastal tõstis Austria keiser Franz I vürst Kurakini kaks poega ja tütre vastavalt vabahärra ja vabapreili seisusse. 1822. aastal anti kolmele nooremale lapsele Venemaa keisririigi paruni tiitel ja neist said pärilikud aadlikud. Perekonnaliin läks edasi vabahärra Boriss Aleksandrovitš Vrevskiga (1805−1888). Suguvõsa kustus 1995. aastal.

## Suguvõsa liikmeid
*Parun Pavel Aleksandrovitš Vrevski (1809−1855), kindralmajor *svita*, kindraladjutant, sõjaministeeriumi kantselei direktor
*Parun Ippolit Aleksandrovitš Vrevski (1814−1858), kindralleitnant, polgu-, brigaadi- ja diviisikomandör
*Vabahärra Aleksandr Borissovitš Vrevski (1834−1910), jalaväekindral, Turkestani kindralkuberner ja Turkestani sõjaväeringkonna vägede ülemjuhataja, Sõjanõukogu liige
*Vabahärra Pavel Aleksandrovitš Vrevski (1856−1917), staabirittmeister, tõeline riiginõunik, tseremooniameister, Varssavi ja Plocki viitsekuberner, Ostrovi maakonna aadlimarssal
*Vabahärra Mihhail Stepanovitš Vrevski (1871−1929), nimekas füüsik-keemik, NSVL Teaduste Akadeemia korrespondentliige

## Pildid

File:Vrevskiyia.jpeg|Kindralleitnant parun Ippolit Aleksandrovitš Vrevski (1814−1858)
File:Vrevskiypa.jpeg|Kindralmajor parun Pavel Aleksandrovitš Vrevski (1809−1855)
File:Baron Pavel A. Vrevsky.jpeg|Tõeline riiginõunik vabahärra Pavel Aleksandrovitš Vrevski (1856−1917)


## Vaata ka
*Kurakin

## Välislingid
*Vrevski suguvõsa genealoogilised andmed
Ventura maakond

**Ventura maakond** on  maakond Ameerika Ühendriikides California osariigis Vaikse ookeani ääres.

Maakonna pindala on 5720 km². Veepindala on 950 km². Maakond asub Vaikse ookeani kaldal ning on osa Los Angelese linnastust. Maakond hõlmab lisaks Channel Islandsi rahvuspargi koosseisu kuuluvad Anacapa saared ja San Nicolase saare. Maakonna põhjaosa on mägine, metsane ja hõreda asustusega, suurem osa asustusest on koondunud lõunarannikule. Maakonna kõrgeim tipp on asuv Transverse'i mäeahelikus asuv Mount Pinos (2697 m).

Elanike arv on 2020. aasta rahvaloenduse seisuga 843 843. 2010. aastal oli elanike 823 318. Asustustihendus on 177 in/km².

## Naabermaakonnad
* Santa Barbara maakond (läänes)
* Kerni maakond (põhjas)
* Los Angelese maakond (idas)

## Ajalugu
Praeguse Ventura maakonna esmaasukad olid tšumaši indiaanlased. Esimeste eurooplasetena jõudsid sellesse piirkonda 1542. aastal Juan Rodríguez Cabrillo juhitud ekspeditsiooni liikmed.

Ventura maakond moodustati 22. märtsil 1872 Santa Barbara maakonna lõunaosast.

Maakond on saanud nime Venturas asuva San Buenaventura misjonikeskuse järgi, mis omakorda on saanud nime püha Bonaventura järgi. Buenaventura tuleneb hispaaniakeelsetest sõnadest *buena* ('hea') ja *ventura* ('saatus').

## Kaitsealad
* Angelese metsakaitseala (osa)
* Channel Islandsi rahvuspark (osa)
* Hopper Mountain National Wildlife Refuge
* Los Padrese metsakaitseala (osa)
* Santa Monica Mountains National Recreation Area (osa)
* Dick Smithi ürgloodusala (osa)
* Point Mugu State Park

USA Ajalooliste Paikade Riiklikku Registrisse on kantud Ventura maakonnas 2025. aasta jaanuari seisuga 41 objekti.

## Maanteed
* U.S. Route 101
* State Route 1
* State Route 23
* State Route 33
* State Route 34
* State Route 118
* State Route 126
* State Route 150
* State Route 232

## Linnad

*Camarillo (70 741 elanikku 2020. aasta seisuga)
*Fillmore (16 419 elanikku)
*Moorpark (36 284 elanikku)
*Ojai (7637 elanikku)
*Oxnard (202 736 elanikku)

*Port Hueneme (21 954 elanikku)
*Santa Paula (30 657 elanikku)
*Simi Valley (126 356 elanikku)
*Thousand Oaks (126 966 elanikku)
*Ventura (110 763 elanikku)

## Viited

## Välislingid
Omaladina

**Omaladina** (inglise *national romanization*) on ladina kirjast erinevat kirja kasutavale keelele seda keelt kasutavas riigis või kogukonnas kehtestatud latinisatsioonireeglid (transliteratsioon ladina kirja), mis võib, aga ei pruugi olla rahvusvaheliselt heaks kiidetud.

## Viited
Filmiprodutsent

**Filmiprodutsent** on isik, kes juhib ja korraldab filmi tootmisel organisatsioonilist, rahanduslikku ja sageli osaliselt ka kunstilist poolt. Produtsent kannab peamist administratiivset ja finantsilist vastutust filmi tootmise eest. Produtsent on tehniline, mitte loominguline töötaja.

Enne seda, kui Eestis produtsendi ametinimetust kasutama hakati, nimetati filmi administratiivse, organisatoorse ja finantsjuhtimise eest vastutavat isikut **filmidirektoriks**. Filmidokumentatsioonis ja -tiitrites võidi kasutada ka nimetusi "tootmisjuht" või "filmitootja".

Filmil võib olla ka mitu produtsenti, kes kas jagavad kogu filmi eest vastutust võrdselt või vastutavad mingi kindla töölõigu või valdkonna eest.

## Legaaldefinitsioon
:Autoriõiguse seadus § 33, lg. 3

## Vaata ka
*Filmiprodutsentide loend

## Viited
Ärirahanduse ja investeeringute õppetool

**Ärirahanduse ja investeeringute õppetool** oli Tartu Ülikooli õppetool, mis rajati rahanduse ja krediidi kateedri reorganiseerimise tulemusel ning toimis 1. septembrist 1992 kuni 1. jaanuarini 2008.

Õpetati põhiliselt järgmisi distsipliine: ettevõtete rahandus; väärtpaberiinvesteeringud; kinnisvara rahandus; kindlustuse rahandus. 

Õppetooli korraliseks professoriks oli majandusdoktor Vambola Raudsepp ning kandvateks õppejõududeks Priit Sander ja Kaia Kask. Kasutati välisõppejõude, näiteks professoreid Lars Hasselit (Soomest), George Hacheyt (USA-st) jt. Koostati õppematerjale, arendati edasi eestikeelset erialaterminoloogiat, avaldati teadustöid kogumike ja artiklite näol, sh rahvusvahelisel tasandil. Kaitsti doktoritöid (Priit Sander, Danel Tuusis) ja arvukalt magistritöid.
Ri Su-yong

**Ri Su-yong** (hangulis 리수용; sündinud 15. juunil 1940) on Põhja-Korea poliitik ja diplomaat. Ta oli 9. aprillist 2014 kuni 9. maini 2016 Põhja-Korea välisminister.

Ta on lõpetanud Rahvusvaheliste Suhete Ülikooli prantsuse keele erialal. Tema koolikaaslane oli Kim Jong-il, Põhja-Korea hilisem juht, kellega ta oli tihedalt seotud ka hilisemas elus: ta vastutas Kimi ​​pangakontode eest Šveitsis ning oli Kim Chŏng-ili laste Kim Chŏng-uni ja Kim Yo-jongi juhendaja, kui nood elasid ja õppisid Šveitsis.

Ta on töötanud Põhja-Korea saatkonnas mitmes Aafrika riigis. Ta oli 1980. aastatel Põhja-Korea esindaja ÜRO-s Genfis ja 1990. aastatel Põhja-Korea suursaadik Šveitsis.

9. aprillist 2014 kuni 9. maini 2016 oli ta Põhja-Korea välisminister.
Valgevene-eesti transkriptsioon

**Valgevene-eesti transkriptsioon** on valgevenekeelsete sõnade ja nimede kirjutamine eestikeelses tekstis ladina kirjas.

Valgevene keele latinisatsiooniks on maailmas kasutusel mitu eri süsteemi.

Eestis on kasutatud vabariikliku õigekeelsuskomisjoni 1976. aastal koostatud tabeleid, KNAB kasutab 2012. aasta ÜRO kohanimekorralduskonverentsil üleüldiseks kasutamiseks soovitatud tabeleid.

Emakeele Seltsi keeletoimkond on soovitanud esialgu jääda senise eesti transkriptsiooni juurde, ÜRO soovitatud süsteem võiks olla alternatiivina kasutusel.

## Vaata ka
*Łacinka

## Viited
Sõprusmäng

**Sõprusmäng** on spordis kahe võistkonna vaheline mäng (matš), mis ei kuulu mingisse võistluste sarja.
Yōichirō Nambu

**Yōichirō Nambu** (南部 陽一郎 *Nambu Yōichirō*; 18. jaanuar 1921 Tokyo – 5. juuli 2015 Toyonaka) oli jaapani füüsik. Ta õppis ja töötas suure osa oma elust Ameerika Ühendriikides ja sai 1970. aastal ka Ühendriikide kodanikuks.

2008. aastal anti talle pool Nobeli füüsikaauhinda 1960. aastal tehtud spontaanse sümmeetria rikkumise mehhanismi avastuse eest subatomaarses füüsikas.

## Tunnustus
*1970 – Dannie Heinemani matemaatilise füüsika auhind
*1976 – Robert Oppenheimeri mälestusauhind
*1995 – Wolfi füüsikaauhind
*2007 – Pomerantšuki auhind
*2008 – Nobeli füüsikaauhind

## Viited
Bertram Brockhouse

**Bertram Neville Brockhouse** (15. juuli 1918 Lethbridge – 13. oktoober 2003 Hamilton) oli Kanada füüsik.

1994. aastal anti talle ja Clifford Shullile Nobeli füüsikaauhind neutronspektroskoopia arendamise eest.
Ilse DeLange

**Ilse Annoeska de Lange** (tuntud esinejanimega **Ilse DeLange**; sündinud 13. mail 1977 Almelos Overijsseli provintsis) on Hollandi laulja.

2014. aasta Eurovisiooni lauluvõistlusel esindas ta koos Waylonga The Common Linnets Hollandit lauluga "Calm After The Storm", mis saavutas 2. koha.
August Bach

**August Bach** (30. august 1897 Rheydt (tänapäeval Mönchengladbach) – 23. märts 1966 Ida-Berliin) oli saksa ajakirjanik ja Saksa DV riigitegelane.

August Bach oli pärit ehitusnõuniku perekonnast. Gümnaasiumi lõpetmise järel astus ta 1916. aastal sõjaväeteenistusse. 1917. aastal langes ta Prantsuse vägede kätte sõjavangi, kuid vahetati hiljem Šveitsi kaudu prantsuse sõjavangi vastu välja. 1918–1922 õppis ta Frankfurdi Ülikoolis ja Berliini Ülikoolis ajalugu. Alates 1922. aasta aprillist kuni 1944. aastani töötas ta Sõja Põhjuste Uurimise Keskuses (Zentralstelle für Erforschung der Kriegsursachen), mille poolt välja antava ajakirja Berliner Monatshefte toimetaja ta oli. Lisaks oli ta 1937–1944 kirjastuse Quader-Verlag omanik.

1945. aasta oktoobris oli August Bach üks Kristlik-Demokraatliku Liidu asutajatest Tüüringis. 1946–1958 töötas Bach kirjastuse juhatajana. 1949–1952 oli ta Tüüringi Maapäeva liige ja esimene asejuhataja, alates 1949. aastast Saksa DV Rahvakoja liige. 1950–1952 oli ta Kristlik-Demokraatliku Liidu Tüürigi piirkonna esimees. 1950–1955 oli ta Kristlik-Demokraatliku Liidu Rahvakoja fraktsiooni esimees. 1955–1958 oli ta Rahvakoja Maadekoja (Länderkammer) president.

1957. aasta detsembrist kuni surmani 23. märtsil 1966 oli August Bach Saksa DV Kristlik-Demokraatliku Liidu esimees.

## Viited
Fjodor Kamenski

**Fjodor Kamenski** (Фёдор Фёдорович Каменский, *Fjodor Fjodorovitš Kamenski*; 2. september (21. august vkj) 1836 Peterburi, Venemaa – 26. august 1913 Clearwater, Florida) oli vene skulptor. 1873. aastast elas ja töötas Ameerika Ühendriikides.

Aastatel 1852–1860 õppis ta Peterburi Kunstide Akadeemias Nikolai Pimenovi, Clodt von Jürgensburgi ja Fjodor Bruni käe all. Õpingute jooksul pälvis ta oma teoste eest suure kuldmedali, millega kaasnes välismaal edasiõppimise võimalus. Aastail 1863–1869 täiendas ta end Itaalias. Seal valmisid Kamenskil skulptuurid "Noor skulptor" (1866), "Lesk pojaga" (1867), "Esimesed sammud" (1872) ja Mihhail Glinka monument. Skulptuuri "Lesk pojaga" eest valiti ta Peterburi Kunstide Akadeemia akadeemikuks ja ta naasis Peterburi.

1870. aastal läks ta tagasi Firenzesse, kust emigreerus 1873. aastal Ameerika Ühendriikidesse Florida osariiki.

USA-s hakkas Kamenski farmeriks ja jätkas skulptoritööd. 

Fjodor Kamenski valmistas ette Chicago 1893. aasta maailmanäituse Venemaa ekspositsiooniala.

### Galerii

Fail:Kamensky_YoungSculptor.JPG|"Noor skulptor" (1866)
Fail:Kamenski_Esimesed_sammud.jpg|"Esimesed sammud" (1872)
Transkraniaalne magnetstimulatsioon

**Transkraniaalne magnetstimulatsioon** **(TMS)** on meetod, mille käigus tekitatakse poolis elektrivoolu abil magnetväli, mis ajule piisavalt lähedal olles mõjutab neuronite elektrilist talitlust.
Webflow

**Webflow** on veebipõhine veebilehtede koostamise tööriist. Tegemist on professionaalse pukseerimisel põhineva tööriistaga, mis on ehitatud muganduvate veebilehtede disainimiseks. Rakenduse abil saab muuhulgas luua kontaktivorme, animeeritud veebisisu ja lisada sotsiaalseid pluginaid (näiteks Facebooki kommentaariplokke).

Erinevalt paljudest teistest sarnastest vahenditest, mis on suunatud mittetehnilistele inimestele, kes soovivad avaldada veebilehti nii lihtsalt kui võimalik, on Webflow'i eesmärk pakkuda disaineritele võimalust luua veebilehti veebiarendajate tehnilisele abile toetumata.

Webflow pakub ka veebimajutust, mis võimaldab teha veebilehed kõigile läbi interneti kättesaadavaks.

## Ülevaade
Webflow on pilveteenusena kättesaadav tarkvara, mis võimaldab programmeerimisoskuseta kasutajatel luua täielikke ja muganduvaid veebilehti. Tarkvara võimaldab disaineritel visuaalse toimeti abil saavutada enamiku veebisisu loomisega ja veebilehe jaotusega seotud aspekte. See pakub pikslitäpsusega disainimisvõimalusi, nagu arvutitele mõeldud pildindus- ja disainirakendus Adobe Photoshop.

Tööriista kasutamise ajal tekitab Webflow automaatselt W3C standarditele vastava HTML-i, CSS-i ja JavaScripti. Põhinedes Twitteri vabavaralisel veebiarenduse raamistikul Bootstrapil, on Webflow'i kood ühilduv kõikide seadmetega ja veebilehitsejatega.

Webflow pakub lisaks veebilehtede disainimisele võimalust ka veebilehti majutada. Ettevõttel on üle 100 andmekeskuse ja serveri üle maailma, mis võimaldavad laadida veebilehti hetkega, olenemata külastaja asukohast. Webflow kasutab teisejärgulise sisuedastusvõrguna Amazon Web Service (AWS) Cloudfront'i, et saavutada parimat võimalikku kiirust. Turvalisuse tagamiseks varustab ettevõte kõik Webflow'is majutatud veebilehed SSL sertifikaatega. Tarkvara kasutaja teiseks variandiks on kogu lähtekood alla laadida ja majutada seda mujal.

Lisaks saavad kasutajad osta ja müüa veebilehti, mis on tehtud antud veebirakenduse vahendusel.

## Keskkond

Veebilehe disainimiseks mõeldud keskkond koosneb mitmest osast. Parempoolsel tööriistaribal saab kasutaja muuta veebisisu elemente, selle alla kuuluvad näiteks teksti suuruse muutmine, piltide suuruse ja tooni muutmine jpm. Kesksel osal on kuvatud veebileht, kus saab elemente paigutada puksiirimise abil. Vasakpoolsel tööriistaribal on nupud uute lehtede loomiseks, piltide üleslaadimiseks, sätete muutmiseks jne. Ülemisel tööriistaribal on kasutajal võimalik kuvada veebileht erinevates vaadetes, näiteks mobiili- või tahvelarvuti vaates.

## Ettevõte
Webflow loodi aastal 2013 Vlad Magdalini (Intiut Brainstorm looja), Sergie Magdalini ja Bryant Chou (Vungle endine peadirektor) poolt. Ettevõtte võitis aastal 2013 Y Combinator'i idufirmadele mõeldud preemia ning on rahastatud Khosla Ventures'i, Tim Draper'i ja teiste investorite poolt.

Teiste veebipõhiste veebilehtede koostamise vahendite hulka kuuluvad näiteks Weebly, Squarespace, Webydo.

## Viited
Lennujaamade loend

Esitatud lennujaamade loend on osaline ning see täieneb iga päev. Lennujaamade loendisse on lisatud peamised lennujaamad maailmas. 

''On ka Lennujaamade ja lennuväljade loendid riigiti

## Lennujaamad
Informatsioonidisain

**Informatsioonidisain** (ehk **teabe kujundamine**; ingl *information design*) on tava esitada informatsiooni viisil, mis soodustab selle tõhusat ja selget mõistmist. See termin on kasutusele võetud spetsiaalselt graafilise disaini valdkonna jaoks ning on mõeldud teabe tõhusaks kuvamiseks, seega tegu ei ole lihtsalt kunstilise väljendiga. Informatsioonidisain on tihedalt seotud andmete visualiseerimise valdkonnaga ning seda õpetatakse sageli graafilise disaini kursuse raames.

Informatsioonidisain on seletav kujundamine. See avab mõistete sisu ning toob kaasa teadmised ja informeeritud tegevuse.

## Ajalugu
Mõiste "informatsioonidisain" kerkis esile 1970. aastatel multidistsiplinaarsetes õppevaldkondades. Sellest ajast alates hakkasid seda terminit kasutama graafilised disainerid. See mõiste konsolideeriti ajakirja Information Desing Journal avaldamisega 1979. aastal ning natuke hiljem selle publikatsiooniga seotud International Institute for Information Design (IIID) asutamisega aastal 1987 ja Information Design Association (IDA) asutamisega aastal 1991.

Edward Tufte kirjutas informatsioonidisainist 1982. aastal raamatu "The Visual Display of Quantitative Information". Terminit "teabegraafika" hakati sellest ajast alates kasutama peamiselt kvantitatiivsete teadmiste visuaalse kujutamise korral.

## Rakendused
Informatsioonidisainil on väga palju rakendusvaldkondi. See leiab rakendust nii laiemalt (nt lennujaamas olevate märkide abil) kui ka kitsamalt (nt personaliseeritud telefoniarved). Sellest tuleneva töö eesmärk on parandada tarbija usaldust toote suhtes (nagu näiteks meditsiinipakendite lisad, tööstuslike masinate kasutusjuhendid või hädaolukorra teave).

Valitsused ja teised reguleerivad asutused on võtnud vastu õigusakte, mis käsitlevad mitmesuguseid informatsioonidisaini puudutavaid küsimusi. Näiteks kui väike võib olla kirja suurus finantsdokumendil, samuti ka töödeldud toidu ja ravimite koostise kirja suurus. Professor Edward Tufte selgitas, et informatsiooniekraanide kasutajad täidavad teatud analüütilisi ülesandeid, näiteks võrdluste ja põhjalikkuse kindlakstegemine. Disainiaspekt informatsioonigraafikal peaks toetama analüütilisi ülesandeid, väljendades võrdlust või põhjalikkust.
## Lihtsus
Lihtsus on informatsioonidisaini puhul peamine püüeldav väärtus – eesmärk on selgus. Sõnumite lihtsus võib teinekord tähendada selle kvantitatiivset vähendamist, kuid mitte alati. Mõnikord edastab suurem infohulk rohkem selgust. Kuna lihtsus on väga individuaalne, siis selleni püüdlemisel tuleks alati võtta arvesse keskmist teabekasutajat. Lihtsust saavutada võib olla kerge, kui jälgida informatsiooni kujundamisel viit põhimõtet: 
# Räägi tõtt!
# Räägi asjast otse, ära keeruta!
# Vali oma töö jaoks õige tööriist!
# Tõsta esile, mis on oluline!
# Hoia asjad lihtsana!
Need põhimõtted aitavad informatsioonidisaineril oma tulemusi kitsendada ning hoida oma vaatajaskonda kaasatuna.

## Viited


## Välislingid
* InformationDesign.org
* International Institute for Information Design
* Communication Research Institute: Information Design for the Information Age
* Information Design Journal
Püha Gertrud

**Püha Gertrud Helftast** ehk **Gertrud Suur** (6. jaanuar 1256 – u 1302) oli Saksa benediktiini nunn, müstik ja teoloog, katoliku pühakuna Lääne-India kaitsja. 

Gertrud Helftasti tunnistas pühakuks 1677. aastal paavst Clemens XII, kes samal ajal kanoniseeris ka Gertrudi Nivellesist. Helfta Gertrudi päev katoliku kirikukalendris on 16. november.

## Kirjandus
* Gertrude the Great of Helfta, *Spiritual Exercises*, Translated, with an Introduction, by Gertrud Jaron Lewis and Jack Lewis. Cistercian Fathers series no. 49, (Kalamazoo: Cistercian Publications, 1989)
* Gertrud the Great of Helfta, *The Herald of God's Loving-Kindness*, books 1 and 2, translated, with an Introduction, by Alexandra Barratt. Cistercian Fathers series no. 35, (Kalamazoo, MI: Cistercian Publications, 1991)
* Gertrud the Great of Helfta, *The Herald of God's Loving-Kindness*, book 3, translated, with an Introduction, by Alexandra Barratt. Cistercian Fathers series no. 63, (Kalamazoo, MI: Cistercian Publications, 1999)

## Välislingid

* Benedictus XVI "On St. Gertrude" 6. oktoober 2010
* "The Life and Revelations of Saint Gertrude the Great", Internet Archive
* Preces Gertrudianae : Prayers of St. Gertrude and St. Mechtilde of the Order of St. Benedict 1861, Internet Archive
* Dolan, Gilbert "St. Gertrude the Great", Sands & Co., London, 1913, Internet Archive
* "St. Gertrude of Helfta" portaalis Christian Iconography
Korea jindo

**Korea jindo** on Koreast pärinev koeratõug, mis on saanud nime Korea poolsaarest edelas asuva Jindo saare järgi. Seda tõugu koerad on tuntud truuduse ja vapruse poolest.

Tõustandardis on koera käitumise/iseloomu kohta muu hulgas kirjas: „Eriti tugeva jahikirega, kartmatu, julge, valvas, terane ja äraostmatu, mitte armukade. Eelkõige äärmiselt truu oma peremehe suhtes. Võõraste suhtes ettevaatlik.&nbsp;/.../ Ühe-mehe-koer, kes tunnistab ka uut peremeest, kuid ei unusta iialgi kiindumust oma kutsikapõlve isanda vastu.“


Turbo Jindo Gae.jpg
Peeb the Korea Jindo Dog.jpg
Chundung.jpg


## Viited

## Kirjandus
* Desmond Morris. *Dogs*, North Pomfret, Vermont 2008, ISBN 978-1-57076-410-3

## Välislingid
* Korea jindo veebisaidl koer.ee
Merrell Twins

**Veronica Merrell** ja **Vanessa Merrell** (sündinud 6. augustil 1996 Kansas Citys Missouris), tuntud kui **Merrell Twins**, on identsed kaksikud ja Ameerika Ühendriikide juutuuberid, näitlejad, lauljad ja laulukirjutajad.
                                                                                                                        
Veronica ja Vanessa on identsed kaksikud. Nad kasvasid üles Kansas Citys ja pärast seda kolisid 16 aasta vanuselt Los Angelesse Californias, et oma näitlejakarjääri edendada. Nad õpivad Los Angelese lähedal kolledžis. Veronica spetsialiseerub stsenaristikale ja Vanessa filmitootmisele. 
Neil mõlemal on hüüdnimed, Veronicat hüütakse Roniks ja Vanessat Nessaks.

YouTube'i kanal Merrell Twins hakkas videoid tootma aastal 2009. Nende videod monteerib ja produtseerib nende isa Paul Merrell. 

Nad on mõlemad olnud Awesomeness TV YouTube'i kanalil ja osalenud telesarjas "Jane The Virgin". Nad osalesid ka 2016. aasta filmis "The Standoff". 

Nad on võitnud Shorty Awardsi konkursil auhinna "The YouNower of the Year". Aastal 2016 võitsid nad Streamy Awardsi "Best Live" auhinna ja olid nomineeritud Teen Choice Awardile Choice Female Web Stari kategoorias. 

2018. aasta märtsis täitus kanalil 3 miljonit tellijat ning kanalil on üle 500 miljoni vaatamise.

2019.aasta jaanuaris täitus kaksikute youtube-i kanalil 4 miljonit tellijat.
Luigi Malerba

**Luigi Malerba** (kodanikunimi **Luigi Bonardi**; 11. november 1927 Pietramogolana, Berceto, Parma provints – 8. mai 2008 Rooma) oli itaalia kirjanik ja stsenarist.

Ta oli marksismi ja strukturalismi taustaga rühmituse Gruppo 63 kaasasutaja. Teda peetakse Nanni Balestrini, Edoardo Sanguineti ja Giorgio Manganelli kõrval itaalia kirjandusliku liikumise Neoavanguardia üheks oluliseks esindajaks.

## Teosed
### Täiskasvanutele
* "La scoperta dell'alfabeto" (1963, jutustused)
* "Il serpente" (1966, romaan)
* "Salto mortale" (1968, romaan, *[[Prix Médicis étranger]]*)
* "Il protagonista" (1973, romaan)
* "Le rose imperiali" (1974, racconti)
* "Le parole abbandonate" (1977)
* "Il pataffio" (1978, ajalooline romaan)
* "Dopo il pescecane" (1979, jutustused)
* "Diario di un sognatore" (1981, romaan)
* "Cina Cina" (1985, reisiraamat)
* "Il pianeta azzurro" (1986, romaan, Mondello auhind)
* "Testa d'argento" (1988, jutustused, Grinzane Cavouri auhind)
* "Il fuoco greco" (1990, ajalooline romaan)
* "Le pietre volanti" (1992, romaan, Viareggio auhind ja *[[Premio Feronia-Città di Fiano]]*)
* "Il viaggiatore sedentario" (1993, reisiraamat)
* "Le maschere" (1994, ajalooline romaan)
* "Che vergogna scrivere" (1996)
* "Avventure" (1997)
* "Interviste impossibili" (1997)
* "Itaca per sempre" (1997, romaan)
* "La superficie di Eliane" (1999)
* "Proverbi italiani" (1999)
* "Città e dintorni" (2001)
* "La composizione del sogno" (2002)
* "Il circolo di Granada" (2002)
* "Le lettere di Ottavia" (2004)
* "Ti saluto filosofia" (2004)
* "Fantasmi romani" (2006)
* "Il sogno di Epicuro" (2008)
* "Parole al vento" (2008, intervjuud, toimetanud tütar Giovanna Bonardi)
* "Diario delle delusioni" (2009, postuumselt)

### Lastele
* "Millemosche mercenario" (1969, koos Tonino Guerraga)
* "Millemosche senza cavallo" (1969, koos Tonino Guerraga)
* "Millemosche alla ventura" (1969, koos Tonino Guerraga)
* "Millemosche fuco e fiamme" (1969, koos Tonino Guerraga)
* "Storie dell'anno Mille" (1970, koos Tonino Guerraga)
* "Millemosche innamorato" (1971, koos Tonino Guerraga)
* "Millemosche e il leone" (1973, koos Tonino Guerraga)
* "Millemosche e la fine del mondo" (1973, koos Tonino Guerraga)
* "Mozziconi" (1975; eesti keeles "Kodanik Koni", tõlkinud Tiina Laats, Tallinn: Eesti Raamat, 1984)
* "Pinocchio con gli stivali" (1977)
* "Storiette" (1978)
* "Le galline pensierose" (1980)
* "Storiette tascabili" (1984)

## Tunnustus
* 1970 *[[Prix Médicis étranger]]* (esimene laureaat, teose "Salto mortale" eest)
* 1979 Brancati auhind
* 1981 Premio Nazionale Letterario Pisa
* 1987 Mondello auhind
* 1989 Grinzane Cavouri auhind (koos Stefano Jacomuzzi ja Raffaele La Capriaga)
* 1990 Flaiano auhind
* 1992 Viareggio auhind
* 1992 *[[Premio Feronia-Città di Fiano]]*
* 1995 Palmi auhind
* 2005 Chiara auhind (elutööpreemia)

## Välislingid
*
Aldrans

**Aldrans** on vald (*Gemeinde*) Austrias Tirooli liidumaal Innsbrucki ringkonnas. Vald asub 760 m kõrgusel merepinnast.

Valla pindala on 8,89 km².

1. jaanuaril 2016 elas seal 2564 inimest.

## Asend

Küla paikneb kõrgustiku terrassil Innsbruckist kagus, mida läbivad arvukad jõeorud, Patscherkofeli (2246 m) jalamil. Aldrans asub iidsel soolateel, mis ühendab Hall in Tirolit ja Mühlbachli – nüüd piirkondlik tee (*[[Landesstraße]]*) L 38 (*Elbögener Straße*); tee L 32 (*Innsbrucker Straße*) ühendab küla Innsbruckiga. Selle lähedus linnale teeb sellest elamukeskuse. Osa vallapiiridest on Prockenhöfe, Wiesenhof, Rans ja Herzsee (järv, mida kasutatakse peamiselt kalakasvatuseks).

Naabervallad on Ampass, Ellbögen, Igls, Innsbruck, Lans, Rinn, Sistrans.

## Ajalugu

Aldrans kui asuala võiks pärineda hilisest pronksiajast. Seda on arvatud pärast mõõga käepideme ja teiste rauaaja ja La Tène kultuuri objektide avastamist.

Küla on esimest korda mainitud 955. aasta dokumendis kui *Alarein*. 1157. aastal on küla mainitud kingitusega seotud dokumentides, Andechsi krahvide ja Tegernsee kloostri vahel. 1312. aastal on dokumendis mainitud *Alrains*, mis tuleb vanast nimest *Allrainer Veld*. Keskajal oli Aldrans osa tähtsast turust, koostöös Ampassiga, kuna paiknes soolateel, saades kasu transiitkaubandusest. 13. sajandil jagati territoorium suverääni ja Wilteni kloostri vahel.

Elanikkond oli nii teatrikunstihuviline, et 1750. ja 1757. aastal korraldati näidendikonkursid "Martinsspiele" ja tegutses Amatsoonide teater, kus osalesid ainult naised. Aldrans arenes 19. sajandil suvekuurordiks ja ühendati 1884. aastal maanteed pidi otse Innsbruckiga.

Küla serva ehitati aastal 1927 ringhäälingujaam. See suleti 1. märtsil 1984 ja lammutati seejärel.

Aldrans esineb Thomas Bernhardi loos "Amras".

## Vaatamisväärsused

1365. aastal mainiti Aldransi kirikut, 1426. aastal hakati ehitama barokkstiilis kirikut, mis pühitseti 1482. aastal ja pühitseti pühale Martinile. Kirik ehitati 18. sajandil gooti stiilis ümber, kuid hävis 1893. aastal tules, mis hävitas osa külast. Seejärel taastati kirik gooti stiilis. 1965. aastal seda laiendati ja 1967. aastal ülendati kirik kihelkonnakirikuks.

## Transport

Aldrans on Innsbruckiga ühendatud Mittelgebirgsbahni (mäestikuraudtee) liini 6 kaudu ja kohalike bussidega, Innsbruckist Aldransi jõutakse 15 minutiga.

## Viited

## Välislingid

* www.aldrans.at
* Linnakese ajalugu
* Turismiinfo: Aldrans
Siim Prank

**Siim Prank** (9. märts 1953 Sindis – 10. mai 2025 Haapsalu) oli Eesti õpetaja ja karikaturist.

Siim Prank õppis aastatel 1960–1971 Sindi Keskkoolis ja lõpetas 1980. aastal Tallinna Pedagoogilise Instituudi. 

Ta töötas aastatel 1981–2017 kunstiõpetajana ja kuni 2019. aastani tehnoloogiaõpetajana Taebla Koolis.

Tema karikatuure on avaldatud ajalehes Sirp ja Vasar ja alates 1977. aastast ajakirjas Pikker. Tema karikatuure on eksponeeritud 1981. aastal karikatuurinäitustel "Mis siin naerda on?" ja Balti karikatuurinäitusel "Homo Sapiens" Vilniuses.

Ta on kujundanud 2004. aastal ilmunud Lehti Dorchi luuleraamatu "Mõtete lõpud..." esikaane.

## Tunnustus
* 1986 – Eesti NSV Vabatahtliku Karskusühingu, Eesti NSV Ajakirjanike Liidu ja ajakirja Pikker alkoholivastane karikatuurinäitus – Karskusühingu preemia
* 2008 – Marimetsa piirkonna meenete võistluse II koht

## Viited

## Välislingid
*Surmakuulutus, Lääne Elu, nr. 54, 15 mai 2025
Grete Jürgenson

**Grete Jürgenson** (sündinud 24. oktoobril 1994 Tallinnas) on eesti näitleja.

Ta on lõpetanud 2013. aastal Viimsi Keskkooli ja 2017. aastal Tartu Ülikooli Viljandi kultuuriakadeemia näitlejana (11. lend).

2021. aastal lõpetas Eesti Muusika- ja Teatriakadeemia lavakunsti magistriõppe. 

Aastatel 2017–2023 töötas näitlejana Rakvere Teatris, alates 2023. aasta augustist töötab Tartu Uues Teatris. 

Grete Jürgenson on mänginud teleseriaalides "" (2010), "Siberi võmm" (2016),  "Vabad mehed" (2017), "Kättemaksukontor" (2018) ja "Õnne 13" (2023).

## Teatrirolle

*2014 Jules Verne, "Kapten Granti lapsed", lavastaja Vahur Keller, NUKU teatris
*2014 Astrid Lindgren, „Vaata, Madlike, lund sajab!“, lav. Taavi Tõnisson, NUKU teatris ,Liisbet 
*2015 Arto Paasilinna, "Maailma parim küla",  lavastaja Jaanus Rohumaa, külaelanik
*2016 Charles de Coster/Grigori Gorin, "Thijl Ulenspiegel", lavastaja Üllar Saaremäe,  Rakvere Teatris, Soetkin 
*2017 Anthony Burgess, "Kellavärgiga apelsin", lavastaja Ringo Ramul, mitu rolli
*2017 Ken Kesey / Dale Wasserman, "Lendas üle käopesa", lavastaja Eili Neuhaus, Candy Starr 
*2018  Liisi Rohumäe, "La h us", lavastaja Üllar Saaremäe, neiu
*2019  Reeli Reinaus, "Verikambi",  lavastaja ja dramatiseerija Jaanika Juhanson  ,Julia ja Liisa    
*2019  Mehis Pihla, "Kuldse liilia saladus", lavastaja Kersti Heinloo, mitu rolli 
  
## Viited

## Välislingid
*Grete Jürgenson Rakvere Teatri kodulehel
*
Svante Hakamäki

**Svante Arvid Hakamäki** (19. jaanuar 1900 Isojoki – 15. november 1995 Karijoki) oli Vabadussõjas osalenud Soome põllumees ja sõjaväelane (reamees, Eesti lipnik 1978?).

Ta osales Põhja Poegade rügemendi koosseisus lahingutes Punaarmee vastu Valga all, Lätis ja Petseri rindel. Vabadusristi II liigi 3. järk anti talle 26. märtsil 1920. Pidas Karijokis talu ja on maetud Karijoki kalmistule.
Peeter Beljakov

**Peeter Beljakov** VR II/3 (5. september 1892 Narva vald, Jamburgi maakond, Peterburi kubermang – 28. august 1941 Tuudi küla, Lihula vald, Läänemaa) oli Eesti sõjaväelane (pootsman, 1920).

Ta teenis Vene sõjaväes alates 1913. aastast, oli Liibavi allveelaevade divisjoni vanemallohvitser. Vabadussõjas teenis Peipsi Laevastiku Divisjonis signalistina suurtükipaatidel Taara ja Ahti. Vabadusristi II liigi 3. järk (5. mai 1920). Kuni 1928 üleajateenija mereside abilaeval Kompas, seejärel pidas Neitsikivi talu Sipa külas Lihula vallas. Vabaduse Risti Vendade Ühenduse Lääne-Saare osakonna liige. Tapeti Nõukogude Liidu sõjaväelaste poolt.
Eduard Abel

**Eduard Abel** VR II/3 (28. oktoober/9. november 1886 Tartu – 12. veebruar 1956 Tartu) oli Eesti sõjaväelane (vanemveebel, 1940).

Ta teenis 1908–1912 Taga-Kaukaasias Vene piirivalves, 1914–1918 osales Esimeses maailmasõjas. Saksa okupatsiooni ajal 1918 oli põrandaaluse Kaitseliidu liige. Vabadussõjas 2. jalaväepolgus, pärast Vabadussõda üleajateenija 2. jalaväepolgus, 2. jalaväerügemendis ja 2. Üksikus Jalaväepataljonis, pataljoni üleajateenijate kogu juhatuse esimees, VRVÜ Tartu osakonna liige.

## Tunnustus
*Püha Georgi ordeni III ja IV klass
*Vabadusristi II liigi 3. järk
*Kotkaristi kuldrist, 1938
Emitent

**Emitent** on väärtpabereid müüv või välja laskev juriidiline või füüsiline isik. Selle tegevuse siht on oma äritegevuse rahastamine. Väärtpabereid emiteerinud emitent võib olla valitsus, omavalitsus, ettevõte või kinnine investeerimisfond. Kõige sagedamini emiteeritavad väärtpaberid on liht- ja eelisaktsiad ning võlakirjad.

Emitendi välja antud väärtpaberi omandaja on investor. Nendevaheline vahetu suhtlus on otsefinantseerimine.

## Vaata ka
* Emissioon
* Emiteerimistulu

## Viited
Aleksander Teppor

**Aleksander Teppor** (1888–1943) oli eesti fotograaf ja filmitegija.

Tallinnas aadressil Suur-Karja 9 asus Aleksander Teppori ateljee, kus 1931. aastal valmis Eesti esimene animafilm "Kutsu-Juku seiklusi".

## Viited
Leonhard Augjärv

**Leonhard-Theodor Augjärv** (21. juuni/3. juuli 1896 Käravete vald, Järvamaa – 29. detsember 1946 Aruvälja küla, Mahu vald, Virumaa) oli Eesti sõjaväelane (reamees).

Ta osales Esimeses maailmasõjas Vene sõjaväes ja Vabadussõjas vabatahtlikuna 5. maist 1919 kuni maini 1920 4. jalaväepolgu koosseisus. Vabadusristi II liigi 3. järk 17. augustil 1920. Elas 1920 Lehtse vallas, hiljem Narva vallas. 

Maetud Viru-Nigula kalmistule. 

Abikaasa Pauline Mander, lahutatud 1932, tütar Bertha (1922–1998).
Baltic Film Production

OÜ **Baltic Film Production** on Eesti filmistuudio. Ettevõtte asutas 1998. aastal Marianna Kaat, et toota peamiselt dokumentaal- ja mängufilme.

## Filme
*2007 "Kalinovski väljak" 
*2010 "Auk nr 8"
*2012 "Tööpealkiri: Imelaps"
*...

## Viited

## Välislingid
*
Cumulus Projekt

OÜ **Cumulus Projekt** on Eesti filmistuudio. Ettevõtte asutas 1992. aastal Arvo Iho.

## Filme
*1995 "Jaanipäev Ingerimaal"
*2001 "Karu süda"
*2004 "Euroflot"
*...

## Viited

## Välislingid
*
Jüri Eestleol

**Jüri Eestleol** (13/25. juuli 1893 Rae vald, Harjumaa – 21. juuni 1984 Veneküla, Sommerlingi külanõukogu, Harju rajoon) oli eesti põllumees.

Ta osales Vene sõjaväes Esimeses maailmasõjas ja Kalevlaste Maleva koosseisus Vabadussõjas. Vabadusristi II liigi 3. järk 1. septembril 1920. Sai autasuks Lagedi mõisast eraldatud Jõevalja talu Rae vallas Harjumaal. VRVÜ Tallinna osakonna liige. Nõukogude ajal kolhoosis põllutööline.

Abikaasa Liisa Catharina Sollbrück (1898–1982), pojad Osvald Eestleol (1924–1993) ja Heino Eestleol (1925–1944, 20. eesti diviis).
Christian Freyberg

**Christian-Georg Freyberg** (12/24. mai 1892 Pärnu – surma aeg ja koht teadmata) oli Eesti sõjaväelane (alamleitnant/nooremleitnant, 1920/1922).

Ta osales Vene sõjaväes Esimeses maailmasõjas, Saksa sõjavangis 1914–1918. Vabadussõjas osales patareiülemana. Juulis 1923 mõisteti Viljandi-Pärnu rahukogu otsusega pooleteiseks aastaks vangi, kaotas sõjaväelise aukraadi ja Vabadusristi kandmise õiguse. 

Mais 1924 läks Prantsusmaale, pidas Nizzas autoäri. Ta on üks neljast Vabadusristi kavalerist, kes jäeti välja raamatust Eesti Vabadusristi kavalerid (1935).
Catapult Films

OÜ **Catapult Films** on Eesti filmistuudio, mis asutati 2007. aastal. Ettevõte on tootnud teleseriaale ja mängufilme.

## Filmograafia
*2010 "Riigimehed", teleseriaal
*2012 "Kastis", mängufilm 

## Viited

## Välislingid
*
Arnu Eeskivi

**Arnu Eeskivi** VR II/3 (kuni 1936 Arnol-Villibald Erstein; 25. jaanuar/6. veebruar 1898 Pärnu – 15. juuni 1946 Pärnu laht) oli Eesti sõjaväelane (seersant, 1940), kalur ja poliitik.

Ta osales Vene sõjaväes Esimeses maailmasõjas ja Pärnu kaitsepataljoni ja 9. jalaväepolgu koosseisus Vabadussõjas. Vabadusristi II liigi 3. järk 17. augustil 1920. 1920. aastal teenis Naissaare komandantuuris, septembris 1920 vabastati teenistusest. Kalur ja kalakaupmees Pärnus. Töörahva Ühise Väerinna kandidaadina II Riigikogu liige, 1923–1924 Pärnu linnavolikogu liige, oli eeluurimise all, 1926 mõisteti Sõjaringkonnakohtu poolt õigeks. Eestimaa Ehitustööliste Liidu, Pärnu Raeküla kalameeste seltsi Laine ja VRVÜ Pärnu osakonna liige. Uppus kalastades. Maetud Pärnu Alevi kalmistule.
Paul Herem

**Paul-Nikolai-Johann Herem** VR II/3 (perekonnanimi kuni 1939 **Hermann**; 26. jaanuar/7. veebruar 1898 Kaarma mõis, Vao vald, Virumaa – 12. mai 1983 Tallinn) oli eesti insener.

Ta osales 1918. aastal Tallinnas Omakaitse ja Kaitseliidu tegevuses, Vabadussõjas soomusrongil Kapten Irv (kapral, 1919), sai põrutada. Vabadusristi II liigi 3. järk 18. veebruaril 1925. Sai Hõreda mõisast eraldatud Paemõisa talu Juuru vallas Harjumaal, müüs selle 1932 ära. Alates 1923. aastast oli SÜÕ konstruktor-joonestaja, ETK ekspediitor, tehnik-hindaja raudteevalitsuses, konstruktor ringhäälingus. 

Novembris 1933 mõisteti majanduskuritegude pärast kaheksaks kuuks vangi, vabanes veebruaris 1934, veebruaris 1940 sai Vabadusristi ja õigused tagasi. Kaitseliidu Tallinna maleva Kalevi malevkonna ja VRVÜ Tallinna osakonna liige. Nõukogude ajal töötas insenerina. Lipnik 1978?

## Isiklikku
Sõjaväelane Martin Herem on tema lapselaps.

## Viited